Főoldal» Labdarúgás» Férfi labdarúgás» Hírek» Farsangi programok a Groupama Arénában!
Bajnoki címvédő labdarúgócsapatunk február 29-én, szombaton 19.30-kor a DVSC-t fogadja a Groupama Arénában. Érdemes időben érkezni, hiszen a sorban állás elkerülése mellett ezúttal is különböző játékokkal és akciókkal várjuk szurkolóinkat. Kapunyitás 17.30-kor!
Nyerj tombolán!
Farsang alkalmából tombolával is készülünk szurkolónk. A büfében minden megvásárolt fánk után egy tombola-szelvényt adunk, amivel részt lehet venni a játékban. A félidei sorsoláson a Telekom felajánlásából okos készüléket, Penny Market vásárlási utalványokat, Dreher Sörgyárak látogatást és Dreher terméket, valamint egy hazai mezt és egy páros VIP Gold jegyet lehet nyerni!
Farsang alkalmából a már jól ismert arcfestés most újdonságokkal is várja a legkisebbeket, ezúttal teljes arcot beborító festésre is lesz lehetőség.
Készítsetek közös fotót egy egyedi tervezésű fotóautomatában! Különleges farsangi háttér előtt, alkalomhoz illő kellékekkel 3 fotót készítünk, melyet egyedi grafikával ellátott fotókeretekre nyomtatunk a helyszínen.
Programok a kerengőn
A DVSC elleni bajnokin futsal szakosztályunk települ ki a Groupama Aréna családi szektora alatti kerengőn.
Próbálj ki egy magyar találmányt! Az egyedi kialakítású asztal mellett mutathatod meg, hogyan bánsz a labdával. A félidőben bemutatóval is készülünk!
Szurkolóink a Fradi Shop széles kínálatából válogathatnak, ráadásul különleges meccsnapi ajánlattal is készülünk!
Egyéb játékok, aktivitások
A DVSC elleni meccs napján találkozhatnak szurkolóink először a Dance Cam aktivitásunkkal, ahol táncra invitáljuk drukkereinket.
Teszteld a Fradival kapcsolatos tudásod és nyerj egy páros VIP belépőjegyet! Ahogy szurkolóink megszokhatták, a szombati mérkőzésen is lesz Nap szurkolója nyereményjáték. Itt a helyszínen, telefonjuk segítségével, három Fradihoz kapcsolódó kérdésre kell helyesen válaszolni. A helyesen válaszolók között egy páros GOLD jegyet sorsolunk a következő bajnoki mérkőzésünkre!
Ezúttal sem maradhat el félidei játékunk: a mérkőzés szünetében párok adhatnak tanúbizonyságot szerelmükről a kivetítőkön!
A kerengő Foodtruck egyik zónájában egy különlegességet, gulyásbombát (pörkölt kifliben), egy másikban lángost lehet kapni.
február 29., szombat 19.30
Jegyek: ITT, vagy személyesen a Groupama Aréna Jegypénztárában (K-P.: 10-18, Szo.: 9-13, mérkőzésnapon a kezdőrúgásig)
Ideiglenesen zárva tart a Fradi Shop
Az új kormányrendelet következményeként szombattól zárva tart a Fradi Shop. A webshop non-stop elérhető marad.
Fradi kvíz: Az elmúlt 20 év magyar válogatott játékosai
20 év, 26 labdarúgó. Vajon mindenkire emlékeztek, aki ez idő alatt az FTC-ből került be a nemzeti csapatba?